Engelen (miniserie)

Engelen (orig: Engeln) er en svensk kriminalserie på fem episoder som gikk på SVT i 1974. Serien handler om privatetterforskeren Bertil Engelbrekt (kalt «Engelen») som jobber i halvbrorens detektivbyrå. Engelen har en brokete fortid, men har samtidig en urokkelig tro på rettferdighet og sannhet. Han er en forhenværende idolisert fotballspiller, men som livet siden har behandlet ganske hardt. Hans ekteskap har havarert og han har tilbrakt et halvt å i fengsel på grunn av jobben. Engelens oppdrag er stadig en kilde til konflikt og hans ønske om en normal jobb er derfor sterk, men han klarer ikke si nei til mennesker som ber ham om hjelp, siden hans samvittighet er større enn hans ambisjoner. Hovedrollen spilles av Allan Edwall, som også har skrevet manus.

En oppfølger, Engelen II, kom i 1976.  

Serien ble sendt på NRK i Detektimen i 1975.

Rollebesetning

Referanser

Eksterne lenker 

Svenske TV-serier fra 1970-årene
Detektimen
Svenske krimserier
Svenske miniserier
TV-produksjoner på SVT